**HANKELEPINGU MUUTMISE OTSUSE ETTEPANEK 2**

**Lepingu nr ja sõlmimise kuupäev:** 2022-K089, 08.12.2022

**Töövõtja nimi ja registrikood:** AS Tariston 10887843

**Lepingu nimetus:** Tagadi ökodukti ehitustööd

**Riigihanke viitenumber / RBE hankenumber:** 254378 / 2022H073

**Projekt:** K Rajatised

**Lisakood:** K.005.009.01 Tagadi ökodukti ehitus

|  |  |
| --- | --- |
| Muudatuse sisu: | Ökodukti otsanõlvade kivikindlustuse mahu vähendamine ja kivi paksuse õhemaks muutmine ehituslepingu täitmise ajal.  |
| Muudatuse põhjendus: | Raudteeohutuse ümberhindamisest tulenevalt on põhiprojekti koostaja IDOM uuemates projektlahendustes ette näinud väiksemat (1 meetri ulatuses ökodukti suudmest) kivikindlustuse mahtu otsanõlvadel raudtee ümber, kui seda varasemas projektlahenduses. Käesoleva hankelepingu aluseks olevate hankedokumentide koostamisel ajal RBE sisene riskide hinnang nii väikses mahus kivikindlustuse kasutamist ei lubanud, sest peeti ohtlikuks, kui rongiliiklusele nii lähedal on kivikindlustusega katmata nõlv. Seetõtttu nägi RBE Tagadi ökodukti raudtee tehnilise kirjelduse tingimuste p 1.1.12.1 Tagadi ökodukti (BR0790) tööprojekt alapunktis 9) ette, et betoonkivi kindlustusega tuleb katta otsanõlvad ja 1m külgnõlva.RBE on töö käigus riske ümber hinnanud ja näinud ette uuemates hangetes täiendava kivikindlustuse mahu vähendamise, selliselt et otsanõlvad kaetakse kividega 5 meetri ulatuses ökodukti suudmest. See ei vähenda rongiliikluse ohtust, kuna kivikindlustuse piir on endiselt rongiliiklusest piisavalt kaugel.Tagadi ökodukti ehitushange viidi läbi kui sellist juhist ei olnud ning seega on hetkel lepingus ette nähtud suuremas mahus kivikindlustuse tegemine. Uue seisukoha tegemise ajal olid sellel hetkel pooleli pinnasetööd ning ilmastikuolud ei soosi antud ehitusega ka lähimatel kuudel alustada, mistõttu ei ole Töövõtja veel kivi kogust ega tööjõudu planeerima asunud. RBE küsis muutunud olukorrale Töövõtjalt hinnapakkumist. Töövõtja esitas kivikindlustuse ümberprojekteerimise ja uue lahenduse välja ehitamise kavandi ning hinnapakkumise. Muudatuse tulemusel väheneb lepingu hind 94 565,80 euro võrra, millele lisandub käibemaks.Omanikujärelevalve on andnud omapoolse hinnangu, et tegemist on olukorraga, mis vajab lepingu muudatust. Uus lahendus täidab eesmärki. Muudatus ei oma negatiivset mõju tulevasele raudteele ega ehitatavale rajatisele. Muudatus vähendab paigaldatava kivi mahtu ja paksust, mis on keskkonna seisukohast väiksema mõjuga, kuna kivid toodetakse betoonist ja senine ära jääv maht asendatakse murukülviga, mis on loodusele loomulik keskkond. Samuti vähendab muudatus tulevikus hoolduskulusid, kuna betoonkivi hooldamine on keerukam ja kulukam. Õhem (6cm) kivi täidab sama eesmärki mis paksem (8cm) kivigi. Töövõtja hinnapakkumine tööde teostamiseks on projektmeeskonna ja omanikujärelevalve hinnangul vastav antud lisatööde mahule.Muuta raudtee tehnilise kirjelduse tingimuste punkte järgnevas sõnastuses:**1.1.12.1 Tagadi ökodukti (BR0790) tööprojekt Ökodukti tööprojekt alapunkt 9)** Betoonkivi kindlustusega tuleb katta otsanõlvad ökodukti suudme kohal ja 5m ökodukti suudmest laiemalt. Täitematerjalid nõlvades valida vajalikus ulatuses vajalike omadustega, et nõlvade stabiilsus oleks tagatud. Betoonkivi kindlustuse alla tuleb ette näha tugipruss (minimaalne mõõt 400x250mm (h x b), minimaalne betooniklass C30/37 XD3, XC4, XF4 KK4). Betoonkivi kindlustuse nõuded on toodud punktis 2.10.7. **2.10.7 Betoonplokkalus (betoonkivi nõlvakindlustus) punkt C alapunkt c.** Betoonkivid. Betoonkivid peavad olema toodetud vastavalt standardile EN1338. Betoonkivide purunemiskindlus peab olema 3,6 MPa. Betoonkivide ilmastikukindlus klass 3. Betoonkivide kõrgus peab olema vähemalt 6 cm, soovituslik pikkus 20 cm ja laius 10 cm.  |
| Mõju hankelepingu maksumusele: | Sõlmitud hankelepingu maksumus on 5 286 754,07 eurot ilma käibemaksuta. Hankelepingu makusmus väheneb 94 565,80 euro võrra ilma käibemaksuta. See moodustab 1,789 % hankelepingu esialgsest maksumusest.Eelnevalt, 30.08.2023 on sõlmitud Hankelepingu muudatusi Hankelepingu esialgsest maksumusest 1,396% ulatuses. Pärast käesoleva muudatuse sõlmimist on Hankelepingu muudatusi sõlmitud 3,158%Hankelepingu uus maksumus pärast käesoleva muudatuse jõustumist on 5 119 798,38 eurot ilma käibemaksuta. |
| Mõju hankelepingu täitmise tähtajale: | Hankelepingu tähtaeg ei muutu.  |
| Muudatuse alus vastavalt RHS-le ja põhjendus: | RHS § 123 lg 1 p 1, mille kohaselt hankelepingu üldist olemust, näiteks hankelepingu eset, ei muudeta ja muudatuste väärtus kokku ei ületa käesoleva seaduse § 14 lõikes 3 või 4 sätestatud piirmäära 15 protsenti ehitustööde hankelepingu algsest maksumusest Muudatus on vajalik Lepinguga seatud eesmärkide saavutamiseks ja Töö nõuetekohaseks teostamiseks. Muudatusega ei muudeta Lepingu üldist olemust, kuivõrd Lepingu esemeks oleva töö olemus ei muutu.Kokku on hankelepingu muudatusi sõlmitud 3,158% ulatuses hankelepingu algsest maksumusest, mis ei ületa 15 protsenti ehitustööde hankelepingu algsest maksumusest. Muudatuse põhjendused on toodud põhjenduse kirjelduses. |
| Vastutav isik:  | Kevin Käo |
| Vastutav isik:  | Martin Taal |
| Eelarves arvestatud: | Ei |
| Rahastamisallikas: | CEF I A15 |
| CEF tegevuse number: |  |
| Lepingumuudatuse sõlmimise eeldatav aeg: | 1.03.2024  |
| Juhatuse heakskiit lepingu muutmisele: | Jah |
| Nõukogu heakskiit lepingu muutmisele: | Ei |
| Täiendavad asjaolud: | Lisa 1 Töövõtja hinnapakkumusLisa 2 Projektmeeskonna memo, sh Töövõtja hinnapakkumus |

Kooskõlastatud:

|  |  |
| --- | --- |
| Hankeüksuse juht | Liisi Heiskonen */allkirjastatud digitaalselt/* |
| Vastutav isik | Kevin Käo */allkirjastatud digitaalselt/* |
| Vastutav isik | Martin Taal */allkirjastatud digitaalselt/* |
| Finantskontrolör | Kärt Peetrimäe */allkirjastatud digitaalselt/* |
| Jurist | Lembi Treumuth */allkirjastatud digitaalselt/* |